Document ID: 31995R1317

KOMISSION ASETUS (EY) N:o 1317/95,
annettu 9 päivänä kesäkuuta 1995,
ennakolta vahvistettujen mallasalan tukien tarkistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöönpanemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (1) ja erityisesti sen 3 artiklan,
sekä katsoo, että
1 päivän elokuuta ja 31 päivän joulukuuta 1994 välisenä aikana annettavia maltaiden vientitodistuksia koskevista erityistoimenpiteistä 24 päivänä lokakuuta 1994 annetussa komission asetuksessa (EY) N:o 2577/94 (2), sellaisena kuin se on muutettuna asetuksella (EY) N:o 822/95 (3), toista kertaa annettaviin todistuksiin, jotka ovat voimassa 1 päivästä heinäkuuta 30 päivään syyskuuta 1995, sovelletaan ensimmäistä kertaa annettavan todistuksen antohetkellä voimassa olevia sääntöjä; kyseisellä hetkellä ennakolta vahvistetun tuen tarkistus laskettiin vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (4), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla ja asetuksella (EY) N:o 3290/94, 13 artiklan 4 kohdan mukaisesti; kynnyshinta poistettiin asetuksella (EY) N:o 3290/94 1 päivästä heinäkuuta 1995,
vilja- ja riisialan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä 23 päivänä toukokuuta 1995 annetun komission asetuksen (EY) N:o 1162/95 (5) 12 artiklassa säädetään menetelmästä tarkistuksen laskemiseksi 1 päivästä heinäkuuta 1995; tätä uutta sääntöä olisi sovellettava toista kertaa annettaviin todistuksiin, koska tämä tarkistusmenetelmä on toimijoille hieman suotuisampi, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 2577/94 2 artiklan 3 kohdasta poiketen asetuksen (ETY) N:o 1766/92 13 artiklan 4 kohdassa tarkoitetun tuen tarkistus on laskettava asetuksen (EY) N:o 1162/95 12 artiklan 2 ja 3 kohdassa tarkoitetun menetelmän mukaisesti.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä kesäkuuta 1995.

Labels: 3
17